CELEX: 62009FN0010
Language: el
Date: 2009-02-03 00:00:00
Title: Υπόθεση F-10/09: Προσφυγή/αγωγή της 3ης Φεβρουαρίου 2009 — Moschonaki κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας

4.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/37
            
         Προσφυγή/αγωγή της 3ης Φεβρουαρίου 2009 — Moschonaki κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας
   (Υπόθεση F-10/09)
   (2009/C 82/66)
   Γλώσσα διαδικασίας: η γαλλική
   Διάδικοι
   
      Προσφεύγουσα/ενάγουσα: Moschonaki Chrysanthe (Βρυξέλλες, Βέλγιο) (εκπρόσωπος: N. Lhoëst, δικηγόρος)
   
      Καθού: Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας
   Αντικείμενο και περιγραφή της διαφοράς
   Αφενός, αίτημα ακυρώσεως της αποφάσεως με την οποία απορρίφθηκε η καταγγελία που υπέβαλε η προσφεύγουσα-ενάγουσα εναντίον του προϊσταμένου του τμήματος Ανθρωπίνου Δυναμικού για παρενόχληση και, αφετέρου, αίτημα να υποχρεωθεί το καθού να της καταβάλει αποζημίωση
   Αιτήματα της προσφεύγουσας/ενάγουσας
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας της 29ης Φεβρουαρίου 2008, περί απορρίψεως της καταγγελίας που υπέβαλε η προσφεύγουσα-ενάγουσα εναντίον του προϊσταμένου του τμήματος Ανθρωπίνου Δυναμικού για παρενόχληση·
            
         
               —
            
            
               κατά το μέτρο που είναι αναγκαίο, να ακυρώσει τη ρητή απόφαση του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας της 24ης Οκτωβρίου 2008, περί απορρίψεως της ενστάσεως που υπέβαλε η προσφεύγουσα-ενάγουσα στις 27 Ιουνίου 2008, δυνάμει του άρθρου 90, παράγραφος 2, του ΚΥΚ·
            
         
               —
            
            
               να υποχρεώσει το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας να καταβάλει ως αποζημίωση στην προσφεύγουσα-ενάγουσα ποσό υπολογιζόμενο προσωρινώς σε 100 000 ευρώ και
            
         
               —
            
            
               να καταδικάσει το καθού στα δικαστικά έξοδα.